text: সিঙ্গুর রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার ২ নং জাতীয় সড়কের পাশে সিঙ্গুরে অবস্থিত।
  
  ইতিহাস 
  ১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা সিঙ্গুর রেলওয়ে স্টেশনটিরও বৈদ্যুতীকরণ করা হয়।
  
  তথ্যসূত্র 
  
  বিষয়শ্রেণী:হুগলী জেলার রেল স্টেশন
  বিষয়শ্রেণী:কলকাতার শহরতলি রেল
title: সিঙ্গুর রেলওয়ে স্টেশন